Virallinen lehti nro C 269 , 16/10/1995 s. 0204



A4-0186/95 Päätöslauselma luonnoksesta neuvoston johtopäätöksiksi rajanylitys- ja maahanmuuttoasioiden tiedotus-, tutkimus- ja tiedonvaihtokeskuksen (CIREFI) toimintaa ja kehitystä koskevista yksityiskohtaisista säännöistä (C4-0008/95) Euroopan parlamentti, joka - ottaa huomioon luonnoksen neuvoston johtopäätöksiksi rajanylitys- ja maahanmuuttoasioiden tiedotus-, tutkimus- ja tiedonvaihtokeskuksen (CIREFI) toimintaa ja kehitystä koskevista yksityiskohtaisista säännöistä (C4- 0008/95), - ottaa huomioon Euroopan unionista tehdyn sopimuksen K.1, K.3, K.4 ja K.6 artikla ja Euroopan yhteisön perustamissopimuksen 6, 7 a, 8 ja 8 a artikla, - ottaa huomioon työjärjestyksen 51 artiklan, - ottaa huomioon kansalaisvapauksien ja sisäasiain valiokunnan mietinnön sekä oikeusasioita ja kansalaisten oikeuksia käsittelevän valiokunnan lausunnon (A4-0186/95), A. ottaa huomioon, että K.1 artiklassa määrätään, että turvapaikkapolitiikka, maahanmuuttopolitiikka ja jotkin säännöt, jotka koskevat henkilöiden liikkumista yli ulkorajojen, ovat tärkeitä unionin tavoitteiden kannalta, B. ottaa huomioon, että K.4 artiklassa määrätään, että komissio osallistuu täysimääräisesti oikeus- ja sisäasioihin kuuluviin toimiin, C. ottaa huomioon, että K.6 artiklassa määrätään, että Euroopan parlamenttia kuullaan kaikista Euroopan unionista tehdyn sopimuksen VI osastossa tarkoitettuihin toimintoihin kuuluvista tärkeistä näkökohdista, D. ottaa huomioon, että syntyy se vaikutelma, että CIREFIn toimialue, josta osastossa käytetään termiä «maahanmuutto», kehittyy vähitellen (yksinomaan) laittoman maahanmuuton torjunnan suuntaan, E. ottaa huomioon, että tiedot ja aineisto on suunniteltu kirjattaviksi ilman tarvittavia tietosuojamääräyksiä ja että neuvoston loppujohtopäätöksien suositus, jonka mukaan «henkilötietoja ei saa käsitellä, eikä niitä saa etenkään välittää CIREFIlle eikä CIREFI saa välittää niitä itse», ei mitenkään muuta asiaa, F. ottaa huomioon, että Euroopan parlamentti on tähän mennessä saanut hädintuskin mitään keskusta koskevaa tietoa eikä keskukselta itseltään tulevaa tietoa ollenkaan, G. ottaa huomioon, että maahanmuuttoa koskeva tutkimus voi olla hyödyllistä mutta ettei tämän tarvitse kuulua salassapidon piiriin, Yleisiä näkökohtia 1. On sitä mieltä, että Euroopan unionista tehdyssä sopimuksessa komission aloiteoikeus on olennainen ja yleisluonteinen tekijä ja että kaikilla K.1 artiklan 1 - 6 kohdassa tarkoitetuilla aloilla komissiolla on poliittinen velvoite olla jättämättä aloitetta jäsenvaltioille tai neuvoston puheenjohtajistolle; 2. Vaatii komissiota olemaan aktiivisempi, ehdottamaan luonteeltaan sitovia toimenpiteitä ja lähettämään nämä ehdotukset Euroopan parlamentille ja neuvostolle; 3. Pyytää, että komissio tutkii mahdollisuutta soveltaa K.9 artiklaa ja että komissio laatii kertomuksen tästä tutkimuksesta ehdotuksiin liitetyissä perusteluissa kaikissa niissä tapauksissa, joissa se voi tehdä ehdotuksia K.1 artiklan 1 - 6 kohdassa tarkoitetuilla aloilla; Erityisiä näkökohtia 4. Pahoittelee, että johtopäätösluonnoksissa ei mainita oikeudellista perustaa, johon ne perustuvat, ja että näissä niin sanotuissa johtopäätöksissä ei ole kyse Euroopan unionista tehdyn sopimuksen VI osaston K.3 artiklassa mainituista yhteistyövälineistä; 5. Huomauttaa, että parlamenttia olisi pitänyt kuulla tämän tekstin osalta ainakin Euroopan unionista tehdyn sopimuksen K.6 artiklan toisen kohdan mukaisesti eikä asiakirjaa olisi saanut toimittaa parlamentille ainoastaan tiedoksi, kuten todellisuudessa tapahtui; 6. Toteaa, ettei sillä ole käytössään tarpeeksi keskusta koskevia tietoja ja etteivät neuvosto tai komissio ole myöskään toimittaneet niitä; 7. Tekee selväksi, että CIREFI on suunniteltu keskeiseksi laittoman maahanmuuton valvonnan välineeksi ja että tämä valvonta on toiminnan tärkeä näkökohta, jolla on lainsäädännöllistä merkitystä Euroopan unionista tehdyn sopimuksen VI osastossa tarkoitetulla aloilla; 8. On sitä mieltä, että neuvosto rikkoo sopimusta, koska se ei ole kuullut Euroopan parlamenttia Euroopan unionista tehdyn sopimuksen K.6 artiklan mukaisesti, ei ole ottanut huomioon vaaditulla tavalla Euroopan parlamentin mielipidettä ja mahdollisia tarkistuksia eikä ole ottanut huomioon Euroopan unionista tehdyssä sopimuksessa määrättyjä päätöksentekomuotoja; 9. Toteaa, että syntyy se vaikutelma, että CIREFI tulee etupäässä kamppailemaan laitonta maahanmuuttoa vastaan; 10. On saanut jo niukoistakin tiedoista sen vaikutelman, että vallitsee selvä päällekkäisyys Euroopan yhteisöjen tilastotoimiston keräämien maahanmuuttajia ja turvapaikan hakijoita koskevien tietojen, IOM:n, UNHCR:n ja jäsenvaltioiden keräämien tietojen, perustettavan Euroopan tietojärjestelmän sekä Europolin mahdollisten tehtävien kesken; 11. Vaatii, että yksi komission ja yksi Euroopan parlamentin osoittama tarkkailija voi osallistua CIREFIn kokouksiin välittömästi; 12. On sitä mieltä, että niin sanottujen «henkilökohtaisten» tietojen välitystä ja käsittelyä koskevat määräykset ovat epäselviä ja sekavia; toivoo, että varmistetaan ja järjestetään sen valvonta, että CIREFI ei eksy sellaisia tietoja kerätessään toisten elinten toimialueelle; 13. Toivoo, että tässä ehdotuksessa määriteltäisiin selvästi seuraavat seikat: jäsenvaltioiden velvoitteet, suhteet toisiin samantyyppisiin hallitusten välisiin tai yhteisön elimiin, jäsenvaltioiden tiedon- ja aineistonvälityksen ehdot ja rajoitukset, tietojen suojaaminen jäsenvaltioissa, tähän tarkoitukseen tehtävät käytännön järjestelyt sekä CIREFIn lyhyen ja pitkän aikavälin tavoitteet; 14. Toivoo, että keskuksen toimintaa tarkasteltaisiin uudelleen tietyn ajan kuluttua ja että saadun kokemuksen perusteella keskus voitaisiin muuttaa myöhemmin sellaiseksi elimeksi, joka kykenisi osaltaan edistämään laittoman maahanmuuton ehkäisemistä ja valvontaa koskevien yhteisten päätösten ja yleisluontoisten poliittisten toimenpiteiden hyväksymistä; 15. Toivoo, että myös laittomat maahanmuuttajat saavat ihmisarvoisen kohtelun; 16. Pitää välttämättömänä, että komissio ilmaisee kantansa mahdollisimman pian; 17. Hylkää edellä käsitellyn perusteella neuvoston johtopäätösluonnokset; 18. Kehottaa puhemiestään välittämään tämän päätöslauselman komissiolle, neuvostolle ja jäsenvaltioiden hallituksille ja parlamenteille.